2021 оны 04 сарын 27-ны өдөр Дугаар 01 Улаанбаатар хот

**2020 ОНЫ ҮЙЛ АЖИЛЛАГААНЫ БОЛОН САНХҮҮГИЙН ТАЙЛАНД ХИЙСЭН ДҮГНЭЛТҮҮД, 2021 ОНЫ БИЗНЕС ТӨЛӨВЛӨГӨӨ БАТЛАХ ТУХАЙ**

Компанийн тухай хуулийн 62 дугаар зүйлийн 62.1.9 дэх хэсэг, 2021 оны 04 сарын 27-ны өдрийн Хувьцаа эзэмшигчдийн хурлын тооллогын комиссын тогтоолыг тус тус үндэслэн ТОГТООХ нь:

1. Компанийн 2021 оны үйл ажиллагааны болон санхүүгийн тайланд хийсэн Төлөөлөн удирдах зөвлөлийн дүгнэлтийг Хавсралт №01-ээр, ТУЗ-ийн дэргэдэх Аудитын хорооны дүгнэлтийг Хавсралт №02-оор, Компанийн 2021 оны бизнес төлөвлөгөөг Хавсралт №03-аар тус тус баталсугай.
2. Тайлант оны үйл ажиллагааны ололтоо бататган, эрхэм зорилго, зорилтоо биелүүлэхэд тодорхой бодлого чиглэл боловсруулан хэрэгжүүлж ажиллахыг Төлөөлөн удирдах зөвлөлийн гишүүд болон компанийн удирдлагуудад даалгасугай.
3. Компанийн санхүү, бизнесийн үйл ажиллагаанд хийсэн Аудитын хорооны зөвлөмж, дүгнэлтийг үйл ажиллагаандаа хэрэгжүүлж ажиллахыг компанийн Санхүү, эдийн засгийн хэлтэст үүрэг болгосугай.

ХУРЛЫН ДАРГА Д.ОЮУН

2021 оны 04 сарын 27-ны өдөр Дугаар 02 Улаанбаатар хот

**КОМПАНИЙН ТӨЛӨӨЛӨН УДИРДАХ ЗӨВЛӨЛИЙН**

**2021 ОНЫ ҮЙЛ АЖИЛЛАГААНЫ БОЛОН**

**ГИШҮҮДИЙН ЦАЛИН УРАМШУУЛЛЫН**

**ХЭМЖЭЭГ БАТЛАХ ТУХАЙ**

Компанийн тухай хуулийн 62 дугаар зүйлийн 62.1.13 дахь хэсэг, 2021 оны 04 дүгээр сарын 27-ны өдрийн Хувьцаа эзэмшигчдийн ээлжит хурлын тооллогын комиссын тогтоолыг тус тус үндэслэн ТОГТООХ нь:

1. Төлөөлөн удирдах зөвлөлийн дарга, гишүүд, нарийн бичгийн даргын цалин, урамшууллын хэмжээ, 2021 оны үйл ажиллагааны нийт төсвийг 100,000,000 /Нэг зуун сая/ төгрөгөөр баталсугай.

2. Төлөөлөн удирдах зөвлөлийн дарга, гишүүд нь хууль болон бусад холбогдох дүрэм, журамд заасан эрх хэмжээний хүрээнд үйл ажиллагаагаа явуулж, төсвийг үр ашигтай захиран зарцуулахыг үүрэг болгосугай.

ХУРЛЫН ДАРГА Д.ОЮУН

2021 оны 04 сарын 27-ны өдөр Дугаар 03 Улаанбаатар хот

**ХӨНДЛӨНГИЙН АУДИТЫН БАЙГУУЛЛАГЫГ ТОМИЛОХ,**

**ТҮҮНТЭЙ ГЭРЭЭ БАЙГУУЛАХ ЭТГЭЭДЭД ЭРХ ОЛГОХ ТУХАЙ**

Компанийн тухай хуулийн 62 дугаар зүйлийн 62.1.15, 2021 оны 04 дүгээр сарын 27-ны өдрийн Хувьцаа эзэмшигчдийн ээлжит хурлын тооллогын комиссын тогтоолыг тус тус үндэслэн ТОГТООХ нь:

1. Компанийн үйл ажиллагаа болон санхүүгийн үйл ажиллагаанд хөндлөнгийн хяналт тавьж, аудитын дүгнэлт гаргах байгууллагаар Монгол улсын “Би энд Си аудит” ХХК-ийг томилсугай.
2. “Би энд Си аудит” ХХК-тай гэрээ байгуулах эрхийг тус компанийн Төлөөлөн удирдах зөвлөлд олгосугай
3. Хөндлөнгийн аудитын байгууллагын дүгнэлтийг хууль, журмын дагуу Хувьцаа эзэмшигчдийн хуралд тайлагнахыг Төлөөлөн удирдах зөвлөлд үүрэг болгосугай.

ХУРЛЫН ДАРГА Д.ОЮУН